Matkusti 10v tyttäreni kanssa kaksi Berliiniin kulttuuri- ja sivistyslomalle. Osin tämän majoituksen ansiosta loma onnistui odotettuakin paremmin. Saapuessamme Jurgen tuli nopeasti avaamaan ovet, vaikka olimme sovittua aiemmin paikalla, joten palvelu ja kohtelu oli siinä mielessä hyvää ja Jurgen mukava persoona. Viehättävä asunto, jonka sijainti on ideaalinen Berliinin laajaan tutustumiseen. Pari metroasemaa kohtuullisen kävelymatkan päässä. Alueella hyviä kahviloita ja ravintoloita lyhyen kävelyn päässä. Makuuhuone, jossa oikeastaan majoitutaan, on hyvä. WC toimi, suihkusta tuli lämmintä vettä, mutta suihkutilan kaivo ei vetänyt ihan kunnolla. Parveke on tunnelmallinen ja olohuone, joka toimii ruokailutilana on miellyttävä ja riittävän tilava myös muuhun oleskeluun. Jurgen antaa vuokralaisten olla riittävän rauhassa, mikä yleensä sopii suomalaisille hyvin. Keittiö toimi riittävän hyvin normaaleihin ruuanlaittopuuhiin ja jääkaappiin saa omat hyllyt käyttöön. Olohuoneessa on myös kahvifanaatikoille hifitasoinen keitin ja hieno vesi sooda jääpala konehökötys. Ainoa moite tulee aamuin liian kovaa soitetusta karmeasta musiikista (äklöräppiä!) mikä aiheutti herätyksen kahtena aamuna liian aikaisin. Tiloissa eli viereisessä huoneessa asuu myös teinipoika. Tsek autin jälkeen saimme jättää matkalaukut olohuoneeseen muutamaksi tunniksi ja saimme käyttää vessaa vielä juuri ennen poistumista, mistä pitää antaa vielä erityiskiitos Jurgenille. Erinomaisen sijaintinsa, riittävän siisteytensä ja edullisen hintansa vuoksi, sekä ystävällisen kohtelun takia tämä on hieno majapaikka ja suosittelen sitä fiksuille sivistyneille suomalaisille.